ჯენერ არმორი

ჯენერ ბორნ მოდ არმორი (დ. 15 ნოემბერი, 1932 – გ. 25 ივლისი, 2001) — პოლიტიკოსი და ბარისტერი დომინიკიდან, რომელიც მსახურობდა როგორც დროებითი (მოქმედი) პრეზიდენტი დომინიკის 1979–1980 წლებში.

ბიოგრაფია
არმორი დაიბადა პორტსმუთში, დომინიკაში ტრინიდადელი მამის, დოქტორ რეგინალდ ფ. არმორის, და მისი მეუღლის მარჯერი (ქორწინებამდე გვარი ბრაიანტი) ოჯახში. ჯენერი იყო რონალდ არმორის ძმა.

1959 წელს ჯენერ არმორმა მიიღო სამართლის მაგისტრის ხარისხი ლონდონის უნივერსიტეტში და დაიწყო პრაქტიკა 1960 წელს. ჯენერ ბორნი იყო ბარისტერი 40 წელზე მეტი და მუშაობდა სხვა ქვეყნებში, როგორიცაა სენტ-კიტსი და ნევისი და ტრინიდადი და ტობაგო. არმორი ხელმძღვანელობდა პროგრესულ შრომის პარტიას მას შემდეგ რაც გამოეყო დომინიკის შრომის პარტიას.

კონსტიტუციური კრიზისის შემდეგ და პრეზიდენტი ფრედ დეგაზონის წასვლის შემდეგ, არმორი გახდა დროებითი სახელმწიფოს მეთაური. დეგაზონის ოფიციალური გადადგომის შემდეგ 1980 წლის თებერვალში, ჯენერმა თავისი ფუნქცია გადასცა ახალარჩეულ ორელიუს მარის.

შემდეგ ჯენერ ბორნ მოდ არმორი მსახურობდა მინისტრად ევგენია ჩარლზის მთავრობაში. 1985 წელს გახდა პარლამენტის თავმჯდომარის მოადგილე. ჯენერი არჩეულ იქნა დომინიკის ასამბლეის წევრად, როგორც დომინიკის თავისუფლების პარტიის კანდიდატი და 1990–1995 წლებში იყო დომინიკის გენერალური პროკურორი.
ჯენერ ბორნ მოდ არმორი არმორი გარდაიცვალა 2001 წლის 25 ივლისს, 68 წლის ასაკში.

სქოლიო

კატეგორია:დომინიკის პრეზიდენტები
კატეგორია:დაბადებული  1932
კატეგორია:დაბადებული 15 ნოემბერი
კატეგორია:გარდაცვლილი 25 ივლისი
კატეგორია:გარდაცვლილი 2001
კატეგორია:გარდაცვლილები
კატეგორია:პოლიტიკოსები ეროვნების მიხედვით
კატეგორია:ჩრდილოეთ ამერიკის პრეზიდენტები